  Майя Бывальцева 10-тӥ тулыспаллы Удмуртиын коронавирус инфекциен черлан 98 выль учыръёсты пусйизы. Выль висисьёс пӧлын 14 аресозь ньыль пиналъёс но 65 арессэс ортчем 20 кунмуртъёс. Со сярысь элькунысь оперативной штаб ивортӥз. Диагноззы Ижкарын 421 улӥсьёслэн зэмаз, Глазкарын – тямыс, Можгаын, Ува ёросын – быдэн куать, Юкаменск, Алнаш ёросъёсын – быдэн вить, Эгра ёросын – ньыль, Воткаын, Дэри ёросын, Сарапулын – быдэн куинь, Яр, Грак, Балезино ёросъёсын – быдэн кык, Глаз, Каракулино, Кез, Пичи Пурга, Сьӧлта, Шаркан, Якшур-Бӧдья ёросъёсын – быдэн одӥг. 101 адями висёнэз вормиз. Одӥг мурт кулӥз, воргоронлы 62 арес вал Туннэ нуналлы Удмуртиын выль коронавирус инфекциен черлан 26 сюрс 613 учыр лабораториосын зэматэмын. 23 сюрс 213 адями йӧназ, 348 мурт кулӥз. Та дыре 104 висисьёслэн тазалыксы секыт лыдъяське. Элькунын выль коронавирус инфекцилы 843 сюрс 87 эскеронъёс ортчытӥзы, берло нуналскын – 1 сюрс 422. 10-тӥ тулыспаллы Удмуртиын 10 сюрс 27 адями коронавируслэсь прививка пуктӥз, со пӧлысь 986 мурт кыкетӥ компонентсэ басьтӥзы ни. Пусъем, прививкаез ас мылкыд каремъя гинэ но дунтэк пукто Тодэ вайытом, Удмуртиын маскаосты коронавирус инфекци вӧлмонэз алон сямен нуллон режим 12-тӥ тулыспалысен дэмлан ӧре выжоз.  Тегъёс: Тазалык Ижкар висён Удмуртия коронавирус  